ศูนย์บรรเทาสาธารณภัย มทบ.32 เดินหน้าป้องกันแก้ไขปัญหาไฟป่าและหมอกควัน ต่อเนื่อง
ศูนย์บรรเทาสาธารณภัย มณฑลทหารบกที่ 32 จัดชุดกำลังพลในการแก้ไขปัญหาไฟป่าและหมอกควันในพื้นที่จังหวัดลำปาง อย่างต่อเนื่อง โดยกองบัญชาการควบคุมไฟป่า กรมทหารพรานที่ 35 จัดกำลังลาดตระเวนพื้นที่เส้นทางบนสันเขาบ้านห้วยยาง หมู่ที่ 6 ตำบลบ้านเสด็จ อำเภอเมือง จังหวัดลำปาง พร้อมทั้งชุดปฏิบัติการที่ 1 ที่ตั้งชุมชนอิ่วเมียน ตำบลพระบาท อำเภอเมือง จังหวัดลำปาง ได้จัดกำลังพลทำการลาดตระเวนตรวจสอบพื้นที่เสี่ยงที่จะเกิดไฟป่า ณ พื้นที่ป่าชุมชน ตำบลพระบาท อำเภอเมือง จังหวัดลำปาง          นอกจากนี้ ชุดปฏิบัติการกรมทหารพรานที่ 35 ชุดปฏิบัติการที่ 2 ที่ตั้งสำนักสงฆ์ดอยพระบาทห้วยฝ้า ตำบลบ้านเสด็จ อำเภอเมือง จังหวัดลำปาง จัดกำลังทำการลาดตระเวนตรวจสอบพื้นที่เสี่ยงที่จะเกิดไฟป่า และป้องปรามการเข้าป่า ล่าสัตว์ เผาป่า บริเวณเส้นทางรอบเขตพื้นที่สำนักปฎิบัติธรรมดอยพระบาทห้วยฝ้า บ้านปงอ้อม หมู่ที่ 4 ตำบลบ้านเสด็จ อำเภอเมือง จังหวัดลำปาง ชุดปฏิบัติการที่ 3 ที่ตั้งวัดสามัคคีบุญญาราม จัดกำลังพลทำการลาดตระเวนตรวจสอบพื้นที่เสี่ยงที่จะเกิดไฟป่า และป้องปรามการเกิดไฟป่า บริเวณวัดสามัคคีบุญญาราม หมู่ที่ 8 ตำบลพระบาท อำเภอเมือง จังหวัดลำปาง ระยะทางประมาณ 10 กิโลเมตร และชุดปฏิบัติการลาดตระเวน/ดับไฟป่า กองพันทหารราบที่ 2 กรมทหารราบที่ 17 จัดกำลังพลออกลาดตระเวนตรวจสอบไฟป่าในพื้นที่บ้านนายาง หมู่ที่ 6 ตำบลนายาง อำเภอสบปราบ จังหวัดลำปาง และพบปะเพื่อสอบถามข้อมูลกับเจ้าหน้าที่อุทยานแห่งชาติดอยจง ผลการปฏิบัติเป็นไปด้วยความเรียบร้อย ไม่พบจุดไฟไหม้ป่าแต่อย่างใด          ขณะเดียวกัน ด้านการเตรียมความพร้อมกำลังพล โดยชุดปฏิบัติการลาดตระเวน/ดับไฟป่า กองร้อยมณฑลทหารบกที่ 32 และกองร้อยฝึกรบพิเศษที่ 3 ได้ดำเนินการตรวจความพร้อมชุดปฏิบัติการดับไฟป่า เพื่อเตรียมความพร้อมตามแผนของ ศูนย์บรรเทาสาธารณภัย มณฑลทหารบกที่ 32 และแผนของจังหวัดลำปาง ผลการปฏิบัติเป็นไปด้วยความเรียบร้อย#ศูนย์บรรเทาสาธารณภัย มทบ.32 #ปัญหาไฟป่าและหมอกควัน #สำนักข่าว กรมประชาสัมพันธ์ #NNT #ILOVETHAILAND